LATVIJAS REPUBLIKAS MINISTRU KABINETA SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Rīgā Nr. 2017. gada .novembrī

.§

**Par informatīvo ziņojumu**

“Par Eiropas Savienības Ārlietu padomes sanāksmi (aizsardzības ministri) un Eiropas Aizsardzības aģentūras valdes sēdi 2017. gada 13. novembrī”

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(R. Bergmanis, M. Kučinskis)

1. Pieņemt zināšanai Aizsardzības ministrijas iesniegto informatīvo ziņojumu.
2. Apstiprināt Latvijas nacionālo pozīciju 2017. gada 13. novembra Eiropas Savienības aizsardzības ministru Ārlietu padomes sanāksmē un Eiropas Aizsardzības aģentūras valdes sēdē aizsardzības ministru sastāvā izskatāmajos jautājumos:
	1. Par Pastāvīgo strukturēto sadarbību (Pozīcija Nr. 1);
	2. Par Eiropas aizsardzības nākotni, Eiropas Savienības Aizsardzības fonda izveidošanu un atbalstu Eiropas aizsardzības industrijai (Pozīcija Nr. 1).
3. Raimondam Bergmanim, aizsardzības ministram, pārstāvēt Latvijas Republiku Eiropas Savienības aizsardzības ministru Ārlietu padomes sanāksmē un Eiropas Aizsardzības aģentūras valdes sēdē aizsardzības ministru sastāvā š. g. 13. novembrī.
4. Pilnvarot aizsardzības ministru Raimondu Bergmani un ārlietu ministru Edgaru Rinkēviču parakstīt notifikāciju par Pastāvīgās strukturētās sadarbības ietvara izveidošanu un Latvijas Republikas pievienošanos tam.
5. Pieņemt zināšanai Aizsardzības ministrijas iesniegto informāciju par nepieciešamajām papildu trim štata vietām un to finansējumu, lai izpildītu uzņemtās saistības, pievienojoties PESCO ietvaram.
6. Aizsardzības ministrijai sagatavot Ministru kabineta rīkojuma projektu par papildu nepieciešamā finansējuma piešķiršanu no līdzekļiem neparedzētajiem gadījumiem 2018. gadā. 2019. gadā un turpmākajos gados papildu nepieciešamo finansējumu sadarbībā ar Finanšu ministriju iestrādāt Aizsardzības ministrijas budžeta bāzē.
7. Aizsardzības ministrijai informēt Ministru kabinetu, ja pēc pievienošanās PESCO ietvaram mainās nosacījumi vai rodas papildu šķēršļi, kā arī ir nepieciešami papildu līdzekļi uzņemto saistību īstenošanai.

Ministru prezidents M. Kučinskis

Valsts kancelejas direktors J. Citskovskis

Aizsardzības ministrs R. Bergmanis

Valsts sekretārs J. Garisons

03.11.2017 8:47

318

D. Giluce, 67335138

dina.giluce@mod.gov.lv